CELEX: 32013D0470
Language: et
Date: 2013-09-20 00:00:00
Title: 2013/470/EL: Komisjoni rakendusotsus, 20. september 2013 , millega muudetakse otsuseid 2010/470/EL ja 2010/472/EL skreipiga seotud loomatervisenõuete osas seoses lammaste ja kitsede sperma, munarakkude ja embrüote kaubandusega liidus ja impordiga liitu (teatavaks tehtud numbri C(2013) 5917 all)  EMPs kohaldatav tekst

24.9.2013   
            
            
               ET
            
            
               Euroopa Liidu Teataja
            
            
               L 252/32
            
         KOMISJONI RAKENDUSOTSUS,
   20. september 2013,
   millega muudetakse otsuseid 2010/470/EL ja 2010/472/EL skreipiga seotud loomatervisenõuete osas seoses lammaste ja kitsede sperma, munarakkude ja embrüote kaubandusega liidus ja impordiga liitu
   (teatavaks tehtud numbri C(2013) 5917 all)
   (EMPs kohaldatav tekst)
   (2013/470/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 11 lõike 2 neljandat taanet, artikli 11 lõike 3 kolmandat taanet, artikli 17 lõike 2 punkti b, artikli 18 lõike 1 esimest taanet ning artikli 19 sissejuhatavat fraasi ja punkti b,
   ning arvestades järgmist:
   
               (1)
            
            
               Komisjoni otsusega 2010/470/EL (2) on kehtestatud veterinaarsertifikaatide näidised muu hulgas lammaste ja kitsede sperma, munarakkude ja embrüote saadetiste liidusiseseks kaubanduseks. Asjaomased veterinaarsertifikaadid on sätestatud kõnealuse otsuse III ja IV lisas.
            
         
               (2)
            
            
               Komisjoni otsusega 2010/472/EL (3) on muu hulgas kehtestatud sertifitseerimise nõuded lammaste ja kitsede sperma, munarakkude ja embrüote saadetiste liitu importimiseks. Asjaomased veterinaarsertifikaadid on sätestatud kõnealuse otsuse II lisa 2. osas ja IV lisa 2. osas.
            
         
               (3)
            
            
               Euroopa Parlamendi ja nõukogu määruses (EÜ) nr 999/2001 (4) on sätestatud veiste, lammaste ja kitsede transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Kõnealuse määruse VIII lisa A peatükis on sätestatud elusloomade, sperma ja embrüote liidusisese kaubanduse tingimused. Lisaks on kõnealuse määruse IX lisas sätestatud tingimused elusloomade, embrüote, munarakkude ja loomsete saaduste impordiks Euroopa Liitu.
            
         
               (4)
            
            
               Uute teaduslike tõendite valguses muudeti määrust (EÜ) nr 999/2001 komisjoni määrusega (EL) nr 630/2013 (5). Määruse (EÜ) nr 999/2001 muudatustega kaotatakse enamik piiranguid ebatüüpilise skreipi puhul. Samuti viiakse muudatustega lammaste ja kitsede ning nende sperma ja embrüote liidusisese kaubanduse ja impordi eeskirjad paremini kooskõlla Maailma Loomatervise Organisatsiooni (OIE) standarditega, et kajastada rangemat lähenemisviisi klassikalisele skreipile.
            
         
               (5)
            
            
               Veterinaarsertifikaatide näidiseid lammaste ja kitsede sperma, munarakkude ja embrüote saadetiste liidusiseseks kaubanduseks, mis on sätestatud otsuse 2010/470/EL III ja IV lisas, ning veterinaarsertifikaatide näidiseid lammaste ja kitsede sperma, munarakkude ja embrüote saadetiste impordiks liitu, mis on sätestatud otsuse 2010/472/EL II ja IV lisas, tuleks muuta, et võtta arvesse nõudeid, mis on kehtestatud määrusega (EÜ) nr 999/2001, mida on muudetud määrusega (EL) nr 630/2013.
            
         
               (6)
            
            
               Seepärast tuleks otsuseid 2010/470/EL ja 2010/472/EL vastavalt muuta.
            
         
               (7)
            
            
               Et vältida häireid lammaste ja kitsede sperma, munarakkude ja embrüote saadetiste kaubanduses ja nende impordis, tuleks otsustele 2010/470/EL ja 2010/472/EL vastavaid veterinaarsertifikaate lubada teatavatel tingimustel kasutada üleminekuperioodil sellises versioonis, mis eelnes käesoleva otsusega tehtud muudatustele.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/470/EL III ja IV lisa muudetakse vastavalt käesoleva otsuse I lisale.
   Artikkel 2
   Otsuse 2010/472/EL II ja IV lisa muudetakse vastavalt käesoleva otsuse II lisale.
   Artikkel 3
   1.   Üleminekuperioodil kuni 31. detsembrini 2014 lubavad liikmesriigid kauplemist liidus järgmiste kaupade puhul:
   
               a)
            
            
               lammaste ja kitsede sperma, mis on kogutud, töödeldud ja ladustatud direktiivi 92/65/EMÜ kohaselt hiljemalt 31. detsembril 2013 ning millega on kaasas veterinaarsertifikaat, mis on välja antud hiljemalt 31. detsembril 2014 vastavalt otsuse 2010/470/EL III lisa A osas esitatud näidisele sellises versioonis, mis eelnes käesoleva otsusega tehtud muudatustele;
            
         
               b)
            
            
               lammaste ja kitsede munarakud ja embrüod, mis on kogutud, töödeldud ja ladustatud direktiivi 92/65/EMÜ kohaselt hiljemalt 31. detsembril 2013 ning millega on kaasas veterinaarsertifikaat, mis on välja antud hiljemalt 31. detsembril 2014 vastavalt otsuse 2010/470/EL IV lisa A osas esitatud näidisele sellises versioonis, mis eelnes käesoleva otsusega tehtud muudatustele.
            
         2.   Üleminekuperioodil kuni 31. detsembrini 2014 lubavad liikmesriigid importida järgmisi kaupu:
   
               a)
            
            
               lammaste ja kitsede sperma, mis on kogutud, töödeldud ja ladustatud direktiivi 92/65/EMÜ kohaselt hiljemalt 31. detsembril 2013 ning millega on kaasas veterinaarsertifikaat, mis on välja antud hiljemalt 31. detsembril 2014 vastavalt otsuse 2010/472/EL II lisa 2. osa A jaos esitatud näidisele sellises versioonis, mis eelnes käesoleva otsusega tehtud muudatustele;
            
         
               b)
            
            
               lammaste ja kitsede munarakud ja embrüod, mis on kogutud, töödeldud ja ladustatud direktiivi 92/65/EMÜ kohaselt hiljemalt 31. detsembril 2013 ning millega on kaasas veterinaarsertifikaat, mis on välja antud hiljemalt 31. detsembril 2014 vastavalt otsuse 2010/472/EL IV lisa 2. osas esitatud näidisele sellises versioonis, mis eelnes käesoleva otsusega tehtud muudatustele.
            
         Artikkel 4
   Käesolev otsus on adresseeritud liikmesriikidele.
   
      Brüssel, 20. september 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 268, 14.9.1992, lk 54.
   
      (2)  Komisjoni otsus 2010/470/EL, 26. august 2010, millega kehtestatakse veterinaarsertifikaatide näidised hobuslaste, lammaste ja kitsede sperma, munarakkude ja embrüote ning sigade munarakkude ja embrüote liidusiseseks kaubanduseks (ELT L 228, 31.8.2010, lk 15).
   
      (3)  Komisjoni otsus 2010/472/EL, 26. august 2010, lammaste ja kitsede sperma, munarakkude ja embrüote liitu importimise kohta (ELT L 228, 31.8.2010, lk 74).
   
      (4)  Euroopa Parlamendi ja nõukogu määrus (EÜ) nr 999/2001, 22. mai 2001, millega kehtestatakse teatavate transmissiivse spongioosse entsefalopaatia vältimise, kontrolli ja likvideerimise üksikasjalikud eeskirjad (EÜT L 147, 31.5.2001, lk 1).
   
      (5)  Komisjoni määrus (EL) nr 630/2013, 28. juuni 2013, millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) lisasid (ELT L 179, 29.6.2013, lk 60).
   
      I LISA
      Otsuse 2010/470/EL III ja IV lisa muudetakse järgmiselt.
      
                  1)
               
               
                  III lisa A osa asendatakse järgmisega:
                  „A   OSA
                  Veterinaarsertifikaadi näidis IIIA liidusiseseks kaubanduseks lammaste ja kitsede sperma saadetiste puhul, mis on kogutud nõukogu direktiivi 92/65/EMÜ kohaselt pärast 31. augustit 2010 ja lähetatud tunnustatud seemendusjaamast, kust sperma pärineb.
                  
                     
                  
                     
                  
                     
               
            
                  2)
               
               
                  IV lisa A osa asendatakse järgmisega:
                  „A   OSA
                  Veterinaarsertifikaadi näidis IVA liidusiseseks kaubanduseks lammaste ja kitsede munarakkude ja embrüote saadetiste puhul, mis on kogutud või toodetud nõukogu direktiivi 92/65/EMÜ kohaselt pärast 31. augustit 2010 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad
                  
                     
                  
                     
                  
                     
               
            
   
      II LISA
      Otsuse 2010/472/EL II ja IV lisa muudetakse järgmiselt.
      
                  1)
               
               
                  II lisa 2. osa A jagu asendatakse järgmisega:
                  „A   jagu
                  
                  Näidis 1. Veterinaarsertifikaat sperma puhul, mis on saadetud tunnustatud seemendusjaamast, kust sperma pärineb
                  
                     
                  
                     
                  
                     
                  
                     
                  
                     
                  
                     
               
            
                  2)
               
               
                  IV lisa 2. osa asendatakse järgmisega:
                  „2.   OSA
                  
                     Näidisveterinaarsertifikaat lammaste ja kitsede munarakkude ja embrüote importimiseks